KOMISIJOS REGLAMENTAS (EB) Nr. 2156/2005
2005 m. gruodžio 23 d.
iš dalies keičiantis vienos į Reglamento (EB) Nr. 1107/96 priedą įtrauktos kilmės vietos nuorodos specifikacijos duomenis (Siurana) (SKVN)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 6 straipsnio 3 dalį, 4 dalies antrą įtrauką ir 9 straipsnį,
kadangi:
(1)
Vadovaujantis Reglamento (EEB) Nr. 2081/92 6 straipsnio 2 dalimi, Ispanijos prašymas iš dalies pakeisti Komisijos reglamentu (EB) Nr. 1107/96 (2) įregistruotos saugomos kilmės vietos nuorodos „Siurana“ specifikacijos duomenis buvo paskelbtas Europos Sąjungos oficialiajame leidinyje (3).
(2)
Komisija negavo jokio užprotestuojančio pareiškimo pagal Reglamento (EEB) Nr. 2081/92 7 straipsnį, todėl šie daliniai pakeitimai turi būti įregistruoti ir paskelbti Europos Sąjungos oficialiajame leidinyje,
PRIĖMĖ ŠĮ REGLAMENTĄ:
1 straipsnis
Kilmės vietos nuorodos „Siurana“ specifikacija iš dalies keičiama pagal šio reglamento I priedą.
2 straipsnis
Specifikacijos pagrindinių duomenų santrauka pateikiama šio reglamento II priede.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 23 d.